[image: image1.jpg]



OGRES  NOVADA  PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv 
PAŠVALDĪBAS DOMES SĒDES PROTOKOLA IZRAKSTS
	Ogrē, Brīvības ielā 33
	Nr.14
	2026.gada 29. oktobrī


5.
Par nedzīvojamo telpu Raiņa ielā 5, Lielvārdē, Ogres novadā, 

nomas līguma termiņa pagarināšanu ar sabiedrību ar ierobežotu atbildību “Apotheka”
Ogres novada pašvaldībā (turpmāk – Pašvaldība) 2026. gada 15. aprīlī saņemts sabiedrības ar ierobežotu atbildību “Apotheka”, reģistrācijas Nr. 40003723815, juridiskā adrese: Ulbrokas iela 23, Rīga, LV-1021 (turpmāk – SIA “Apotheka”), 2026. gada 13. janvāra iesniegums Nr. 1-7.2/12 “Par 01.09.2000. Nedzīvojamo telpu nomas līguma Nr. 8-2./12 termiņa pagarināšanu”, reģistrācijas Nr. 2-4.1/2131, ar lūgumu pagarināt starp Lielvārdes novada pašvaldību un SIA “Apotheka” 2000. gada 1. septembrī noslēgtā Nedzīvojamo telpu nomas līguma Nr. 8-2./12 (turpmāk – Nomas līgums) termiņu uz pieciem gadiem, t. i., līdz 2031. gada 31. decembrim.

Atbilstoši Administratīvo teritoriju un apdzīvoto vietu likuma Pārejas noteikumu 6. punktam, ar 2021. gada 1. jūlijā notikušo jaunievēlētās Ogres novada pašvaldības domes pirmo sēdi Pašvaldība ir attiecīgajā novadā iekļauto pašvaldību, tostarp Lielvārdes novada pašvaldības, institūciju, finanšu, mantas, tiesību un saistību pārņēmēja.

Pašvaldībai pieder nekustamais īpašums Raiņa, iela 5, Lielvārdē, Ogres nov., kadastra numurs 7413 002 0556, kas sastāv no zemes vienības, kadastra apzīmējums 7413 002 0556, uz kuras atrodas trīs ēkas (būves), tajā skaitā ēka (būve), kadastra apzīmējums 7413 002 0556 002, kopējā platība 411 m2. Īpašuma tiesības Lielvārdes pilsētas zemesgrāmatas nodalījumā Nr. 100000102391 nostiprinātas uz Pašvaldības vārda. SIA “Apotheka” ir iznomātas telpas ēkā (būvē), kadastra apzīmējums 7413 002 0556 002. Nomā ir nodotas nedzīvojamās telpas Nr. 1 – Nr. 14, telpu grupa, kadastra apzīmējums 7413 002 0556 002 006, kopējā platība 147,8 m2 (turpmāk – Telpas). Saskaņā ar Nomas līguma nosacījumiem, Telpas nodotas nomniekam ar mērķi - aptiekas iekārtošanai. 

Pašvaldības dome 2021. gada 29. jūlijā pieņēma lēmumu “Par nedzīvojamo telpu Raiņa ielā 5 Lielvārdē, Ogres novadā, nomas līguma termiņa pagarināšanu” (protokols Nr. 5; 10.) saskaņā ar kuru Nomas līgums tika pagarināts līdz 2026. gada 31. decembrim. 

Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Noteikumi Nr. 97) 119. punkts noteic, ka nomas līgumiem, kas noslēgti līdz šo noteikumu spēkā stāšanās dienai, piemērojami normatīvie akti, kas bija spēkā, slēdzot attiecīgo nomas līgumu. Iznomātājam ir tiesības pagarināt nomas līguma termiņu saskaņā ar šo noteikumu 18., 19., 20., 21. punktā minētajiem nosacījumiem.

Noteikumu Nr. 97 18. punkts noteic, ka iznomātājam, ievērojot sabiedrības intereses un lietderības apsvērumus, ir tiesības izlemt, vai pagarināt attiecīgā nomas līguma termiņu (nerīkojot izsoli) vai iznomāt nomas objektu citam nomniekam šajos noteikumos noteiktajā kārtībā. Nomas līgumu var pagarināt, ievērojot šo noteikumu 12.1 vai 12.2 punktā minētos kritērijus un nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā (turpmāk –Izšķērdēšanas novēršanas likums) noteikto nomas līguma termiņu, izņemot gadījumu, kad nomas objektu iznomā publiskas funkcijas vai deleģēta valsts pārvaldes uzdevuma veikšanai.

Ņemot vērā, ka SIA “Apotheka” lūdz pagarināt Nomas līguma termiņu uz 5 (pieciem) gadiem, tad kopējais Nomas līguma termiņš pārsniegs 30 (trīsdesmit) gadus, līdz ar to Nomas līgumu var pagarināt, ievērojot Noteikumu Nr. 97 12.2 punktā noteikto, ka lēmumā par nomas objekta nodošanu iznomāšanai, ja nomas līgumu plānots slēgt uz laiku, kas ilgāks par 30 gadiem, nomas līguma termiņu un tā pamatojumu nosaka, izvērtējot vismaz vienu no šādiem kritērijiem: 

12.2 1. nomas objekta veids, lietošanas mērķis un raksturs;

12.2 2. nepieciešamie vai nomas līguma ietvaros plānotie finanšu līdzekļu ieguldījumi nekustamā īpašuma ilgtspējīgas attīstības nodrošināšanai;

12.2 3. ekonomiski pamatotais nomas līguma ietvaros paredzētā nomas objekta lietošanas ilgums, ņemot vērā nomnieka finanšu ieguldījumus un radīto vai uzlaboto nomas objektu vai tā daļu, neattiecinot to uz nomas objekta esošās daļas atlikušo kalpošanas laiku;

12.2 4. ja nomas objekts ir pašvaldības nekustamais īpašums, – nepieciešamo vai plānoto finanšu līdzekļu ieguldījumu saistība ar pašvaldības attīstības mērķu sasniegšanu vai nacionālās vai reģionālās attīstības plānošanas dokumentos noteiktajām prioritātēm.

Ņemot vērā, ka Nomas līgumā norādītais Telpu iznomāšanas mērķis ir saistīts ar Pašvaldību likuma 4. panta pirmās daļas 6. punktā noteiktās Pašvaldības autonomās funkcijas - gādāt par iedzīvotāju veselību, organizēt veselības aprūpes pakalpojumu pieejamību, nodrošināšanu, Nomas līguma pagarināšana vēl uz 5 (pieciem) gadiem ir lietderīga un sabiedrības interesēs, tas nodrošinās Lielvārdes pilsētas un pagasta iedzīvotājiem aptiekas un farmaceitiskās aprūpes pakalpojumu saņemšanu tuvu dzīves vietai un/vai ārstniecības pakalpojumu saņemšanas vietai.

Izšķērdēšanas novēršanas likuma 6.1 panta pirmā daļa noteic, ka nekustamā īpašuma nomas līgumu slēdz uz laiku, kas nav ilgāks par 70 gadiem, ja likumā vai Ministru kabineta noteikumos nav paredzēts citādi.

SIA “Apotheka” ir labticīgi pildījusi Nomas līgumu, tai skaitā, regulāri veikti Nomas līgumā paredzētie maksājumi, šobrīd Nomas līguma kopējais termiņš ir 26 (divdesmit seši) gadi, līdz ar to, pagarinot Nomas līgumu uz 5 (pieciem) gadiem, netiks pārsniegts Izšķērdēšanas novēršanas likumā noteiktais maksimālais termiņš.

Noteikumu Nr. 97 21. punkts noteic, ka, pagarinot nomas līguma termiņu, nomas maksu pārskata, piemērojot šajos noteikumos minēto nomas maksas noteikšanas kārtību, un maina, ja pārskatītā nomas maksa ir augstāka par līgumā noteikto nomas maksu. Ja nomas objektu izmanto saimnieciskai darbībai un samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai, ja tā ir augstāka nekā līgumā noteiktā nomas maksa. Ja nomas maksas noteikšanai pieaicina neatkarīgu vērtētāju un tā atlīdzības summu ir iespējams attiecināt uz konkrētu nomnieku, nomnieks papildus nomas maksai kompensē iznomātājam neatkarīga vērtētāja atlīdzības summu.
Saskaņā ar sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 20. augusta vērtējumu, reģistrācijas Nr. L16441/ER/2026, telpu Nr. 1 – Nr. 14, telpu grupas kadastra apzīmējums 7413 002 0556 002 006, kas atrodas ēkā, kadastra apzīmējums 7413 002 0556, adrese: Raiņa iela 5, Lielvārde, Ogres novads, LV-5070, tirgus nomas maksa par 1 m² mēnesī (bez PVN) 2026. gada 12. augustā ir 4,00 EUR (četri euro). Papildus maksājams nekustamā īpašuma nodoklis, komunālo pakalpojumu izdevumi un PVN.

Pašvaldības mantas novērtēšanas un izsoles komisija 2026. gada 28. augustā noteica neapdzīvojamo telpu ar kadastra apzīmējumu 7413 002 0556 002 006 daļas 147,8 m² platībā, kura atrodas nekustamajā īpašumā Raiņa ielā 5, Lielvārdē, Ogres novadā, kadastra numurs 7413 002 0556, nomas maksu par 1 m² mēnesī 4,00 EUR (četri euro, 00 centi) bez PVN.
Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo un 11 daļu, Pašvaldību likuma 10. panta pirmās daļas 21. punktu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 12.21. apakšpunktu, 18., 21., 119. punktu un ņemot vērā Pašvaldības mantas novērtēšanas un izsoles komisijas 2026. gada 28. augusta lēmumu “Par nosacītās nomas maksas noteikšanu neapdzīvojamu telpu nekustamajā īpašumā Raiņa iela 5, Lielvārde, Ogres novads nomai” (protokols Nr. KO.14/158),

balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:
1. Pagarināt Lielvārdes novada pašvaldības un SIA “Apotheka”, vienotais reģistrācijas numurs 40003723815, juridiskā adrese: Ulbrokas iela 23, Rīga, LV-1021, 2000. gada 1. septembrī noslēgto Nedzīvojamo telpu Raiņa ielā 5, Lielvārdē, Ogres novadā, nomas līgumu Nr. 8-2./12 līdz 2031. gada 31. decembrim.

2. Noteikt telpu nomas maksu 4,00 EUR (četri euro 0 centi) mēnesī par 1 m2, bez pievienotās vērtības nodokļa. 
3. Pilnvarot Ogres novada Lielvārdes pilsētas un pagasta apvienības pārvaldes vadītāju noslēgt vienošanos par 2000. gada 1. septembrī noslēgtā Nedzīvojamo telpu nomas līguma Nr. 8-2./12 pagarināšanu, saskaņojot ar Ogres novada pašvaldības Centrālo administrāciju un nosakot, ka SIA “Apotheka” papildus nomas maksai kompensē neatkarīga vērtētāja atlīdzības summu.
4. Kontroli par lēmuma izpildi uzdot Ogres novada pašvaldības izpilddirektoram.
(Sēdes vadītāja,

domes priekšsēdētāja A. Kraujas paraksts)

